***Gränsen*** er en svensk dramafilm fra 2011 regissert av Richard Holm. Manuset ble skrevet av Johnny Steen og André Sjöberg. I rollene ses blant andre André Sjöberg, Martin Wallström og Antti Reini.

Handling
--------

To unge soldater forlater i desember 1942 sin post ved veisperre 83 i nordlige Värmland. I vinternatten begir de seg mot grensen til det tyskokkuperte Norge. Sverige står på randen til å bli invadert og mennene vil se fienden som alle snakker om. Eventyret ender imidlertid i en katastrofe. Neste dag får løytnant Aron Stenström vite at broren Sven er én av de forsvunne soldatene. Nå må han, med dårlige odds, ta seg inn bak fiendens linjer på redningsoppdrag.

Rolleliste
----------

(I utvalg)

* André Sjöberg - Aron Stenström
* Martin Wallström - Sven Stenström
* Antti Reini - Wille Järvinen
* Marie Robertson - Karin Lindström
* Bjørn Sundquist - Egil
* Henrik Norlén - Henrik Wicksell
* Jonas Karlström - Bergström
* Johan Hedenberg - Major Tage Adolfsson
* Anders Nordahl - Halvars

Samprodusenter
--------------

 

|  |  |  |  |
| --- | --- | --- | --- |
| * Olle Arnesson
* Anders Lexne
* Johan Waern

  | * Stig Karlsson
* Per Wallin
* Thorbjörn Steen

  | * Christer Ahlner
* Ulrika Kvarnlöf
* Mattias Gerlie

  | * Christina Oskarsson
* Anders Hallquist
* Lars Anders Hedin

  |

Eksekutiv produsent
-------------------

* Anna Vranos

Produksjonskoordinator
----------------------

* Anna-Karin Elwin Segolsson

Mottakelse
----------

Noen anmeldere skrev *«En bra start på det svenske filmåret»*, *«En imponerende svensk krigsfilm»* og *«Et modig prosjekt med troverdig atmosfære»*, mens andre skrev at filmen bristet i sin troverdighet og at manuset var utydelig. *Aftonbladet*s Jens Peterson mente at filmen hadde en troverdig intrige, dyktige skuespillere, brutale kampscener, spenning og tegnet et realistisk bilde av beredskapslivet i Sverige den svinekalde vinteren. Peterson mente videre at helheten fungerte utmerket og at samtlige involverte hadde gjort en fantastisk filmjobb med små ressurser. *Gränsen* var nemlig for det meste finansiert med privat kapital uten støtte fra Svenska Filminstitutet. Dette ble lagt merke til av en del kritikere, slik som *TT Spektra*s Erik Helmerson. Han skrev: *«Med et høyere budsjett - hei, Filminstitutet - hadde dette kunnet bli så bra som helst».*

Overveiende treere i karakter, men noen toere og en ener gjorde at gjennomsnittskarakteren ble 2.65. Eneren ble gitt av *Dagens Nyheter*s Mårten Blomkvist, som skrev at *Gränsen* er *«svensk B-action når den er som mest B-aktig: Rambo møter adventskalenderen»*.

Utmerkelser
-----------

Anna-Lena Melin vant en Guldbagge i kategorien beste maske/sminke under Guldbaggegalan i 2012, mens Johan Harnesk ble nominert til en Guldbagge i kategorien beste visuelle effekter samme år.

Referanser
----------

1. 1 2 3 4 5 6 7 8 9  «Gränsen (2011)». *Svensk Filmdatabas*. Svenska Filminstitutet. Besøkt 28. desember 2017.

Eksterne lenker
---------------

* (en) *Gränsen* på Internet Movie Database Rediger på Wikidata

* (sv) *Gränsen* i Svensk Filmdatabas Rediger på Wikidata

* (fr) *Gränsen* på Allociné Rediger på Wikidata

* (nl) *Gränsen* på MovieMeter Rediger på Wikidata